Edmar Tuul

Edmar Tuul (sündinud 24. märtsil 1990 Tallinnas) on eesti dirigent, kultuurikorraldaja ja koolijuht.

Haridus 
Edmar Tuul lõpetas 2007. aastal Tallinna Muusikakooli trompeti erialal (õpetaja Peep Zink), lisaks õppis ta seal kaks aastat fagotti. 2009. aastal lõpetas ta Tallinna Reaalkooli ja alustas õpinguid Georg Otsa nimelises Tallinna Muusikakoolis fagoti erialal (õpetaja Tarmo Velmet) ja orkestri dirigeerimise erialal (õpetaja Hando Põldmäe), kus õppis 2011. aastani. 2017. aastal sai Edmar Tuul bakalaureusekraadi Eesti Muusika- ja Teatriakadeemias kooridirigeerimise erialal (juhendaja professor Tõnu Kaljuste).

Edmar on laulnud Estonia poistekooris (aastast 1999) ja Revalia Kammermeeskooris (aastast 2008) dirigent Hirvo Surva käe all.

Edmar Tuul on osalenud rahvusvahelistel dirigeerimise meistrikursustel: Järvi Akadeemias, Berliinis, Grazis, Gstaadis jne. Ta on täiendanud end dirigentide Tõnu Kaljuste, Neeme Järvi, Kristjan Järvi, Paul Mägi, Gennadi Roždestvenski, Colin Mettersi, Achim Holubi, Lukas Groeni ja Leonid Grini käe all.

Töö 
Edmar Tuul oli aastatel 2014–2018 Eesti Muusika- ja Teatriakadeemia Sinfonietta orkestri mänedžer. Aastatel 2018–2019 töötas ta Nõmme Linnaosavalitsuses linnaosa vanema kultuurinõunikuna.  

Aastatel 2020–2021 oli Tuul Tapa Valla Kultuurikeskuse (koosseisus: Tapa Kultuurikoda, Tamsalu Kultuurimaja, Lehtse Kultuurimaja, Tapa Muuseum, Porkuni Paemuuseum) direktor.  

2021. aasta detsembri lõpust töötab Edmar Tuul Viimsi Muusikakooli direktorina ja selle töö kõrvalt mitme kollektiivi dirigendina. 

Edmar Tuul on dirigeerinud laulupidudel ja tantsupeol. 2017. aasta XII noorte laulupeol „Mina jään“ oli ta noorte meeskooride liigidirigent. 2019. aasta XXVII ja XX laulu- ja tantsupeol „Minu arm“ oli ta tantsupeo dirigent. Ta oli 2022. aasta üliõpilaslaulupeo Gaudeamus Eesti kava kooride kunstiline juht.

Ta on 2018. aastast Eesti Meestelaulu Seltsi juhatuse liige ja kuulub Eesti Sümfooniaorkestrite Liidu juhatusse (2022–2025).

Muusikaprojektid
2011. aastal osales ta noorteorkestriga Reaalmažoor ooperis „Katuselt“, mis toodi lavale koostöös Teatriga NO99. 2015. aasta mais oli Edmar Tuul abidirigent Eesti viimase aja suurimas muusikalises lavastuses Pärt/Wilson „Aadama passioon“ (peadirigent Tõnu Kaljuste). 2016. aastal debüteeris Tuul The Baltic Sea Philharmonicu ees, olles dirigent Kristjan Järvi assistent seoses orkestri kontserditurneega "Baltic Sea Landscapes".  

Edmar Tuul on debüteerinud ERSO ees (2017) ja andnud kontserdi Eesti Rahvusmeeskooriga (2017). 2018. aastal debüteeris ta Vanemuise Sümfooniaorkestri ees. Tuul on juhatanud veel Gstaadi festivali sümfooniaorkestrit, Eesti Filharmoonia Kammerkoori, Pärnu Linnaorkestrit, Üle-Eestilist Noorte Sümfooniaorkestrit, Eesti Muusikaõpetajate Sümfooniaorkestrit ning EMTA koori. Ta on teinud koosööd rahvusooperiga Estonia, In Teatri, NUKU teatri (dirigent muusikalis „Shrek“), Eesti muusika päevade ja Pärnu Muusikafestivaliga. 2021. aastal tegi ta orkestriga Ventum koostööd ansambliga Supernova, andes välja Ivo Linna CD plaadi „Taevatähtedest Tee“. 

2022. aasta 23. veebruaril Saaremaal Kuressaares toimunud valgusetendusel „Õhtu ilu“ oli Edmar Tuul muusikajuht ja peadirigent.

Edmar Tuul oli 2022. aasta Gaudeamuse (Vilnius) Eesti kava "Looduse vägi" üks kunstilistest juhtidest.

Juhatatavad kollektiivid 
 2007–2017 Tallinna Reaalkooli noorteorkestri Reaalmažoor asutaja ja dirigent
 2014–2019 Kuusalu naiskoori Kadri dirigent
 2015–2016 Virumaa Poistekoori dirigent
 2015–16 Tallinna Muusikakeskkooli poistekoori dirigent
 2015–2017 Tallinna Muusikakeskkooli sümfooniaorkestri peadirigent
 2015–2021 Pärnu Regionaalse Noorte Sümfooniaorkestri dirigent
 Alates 2015 Tallinna Kammerorkestri külalisdirigent
 2016–2021 Pärnu Muusikakooli keelpilliorkestri dirigent
 2017–2018 Tallinna Poistekoori abidirigent
 2017–2021 Tallinna Raekoori dirigent
 Alates 2018 projektiorkestri Ventum asutaja ja dirigent
 2019–2021 naiskoori Virvik dirigent
 Alates 2019 Tallinna Tehnikaülikooli Akadeemilise Naiskoori peadirigent
 Alates 2022 Veronika Portsmuthi Kooriakadeemia abidirigent

Tunnustus 
2014 Gustav Ernesaksa Fondi õppestipendium
2014 VI Eesti noorte koorijuhtide konkurss – III koht ja eripreemia EMTA segakoorilt
2009 Tallinna Spordi- ja Noorsooamet – „Suured teod Tallinna noortele ja Tallinna noorte suured teod“
2009 Tallinna Haridusamet – Tallinna noor kultuuritegija

Artikkel 
 Edmar Tuul "Dirigent Edmar Tuul: tõeline muusika pääseb valla ainult juhul, kui seda teha kirega. Kuidas hoida kirge eriolukorras?" Edasi, 9. aprill 2020

Välislingid 
 Ere Uibo "Dirigent Edmar Tuul: „Naiskoor Kadri õpetas mind paremini suhtlema.”" Sõnumitooja, 25. jaanuar 2017
 Eesti Interpreetide Liit. Dirigent Edmar Tuul
 Sten Sang "Võru juurtega dirigent Edmar Tuul meenutab vanaema maasikapeenras veedetud suvepäevi" Võrumaa Teataja, 14. märts 2020
 Kärt Radik "Viimsi muusikakooli etteotsa astus noor ja ambitsioonikas Edmar Tuul" Viimsi Teataja, 27. jaanuar 2022
 Riina Luik "Dirigent Edmar Tuul: ka naiskoor võib olla äge!" Postimees, 26.august 2022

Eesti dirigendid
Tallinna Reaalkooli vilistlased
Eesti Muusika- ja Teatriakadeemia vilistlased
Sündinud 1990